અત્રે ઉલ્‍લેખનીય છે કે તાલુકામાં ઓછા વરસાદને કારણે તાલુકાના જીવાદોરી સમાન તમામ જળાશયો ખાલી ખમ છે. અહીં રામપરા ડેમ, કાળુભાર નદી, મેલડીમાં તળાવ સહિતના તળાવ ખાલી છે. જેના કારણે ખેડૂતોને પિયત કરવામાં ચિંતામાં મૂકાયા છે. પાણી વગરના ખેડૂતોની માઠી દશા બેઠી છે. કારણ કે પાણી વગરના ખેતરમાં ઉભા પાક સુકાવા લાગ્‍યો છે ત્‍યારે રાજય સરકાર દ્વારા તાત્‍કાલિક અસરથી તમામ ડેમો સૌની યોજના મારફત ભરવામાં આવે તેવી લાગણી અને માંગણી જગતના તાત દ્વારા કરવામાં આવી રહી છે.